Vrou geskiet tydens tweede aanval op kleinhoewe | SAUK.co.za - Nuus.info
Derek Bester, voorsitter van die plaaslike buurtwag, die Sundra Rietkol Bulldogs, het gesê die vrou is aangeval toe sy vroeg vanoggend uit haar huis gegaan het om die store vir die werkers te gaan oopsluit.
Bester het gesê die buurtwag en die polisie was kort daarna op die toneel en het die aanvallers se spoor gevolg.
"Ons het eers die panga en kabelbinders opgetel en later ook die vuurwapen in die gras gevind. Ons het ook hul rugsak gekry met 'n koeëlvastebaadjie binne-in," het hy gesê. "Dit laat ons dink hul plan was om in die huis te kom en die mense vas te bind en seer te maak."
Die vrou se man het aan die media gesê sy is steeds in die hospitaal sodat haar wonde skoongemaak kan word, maar het gesê albei wonde is gelukkig net vleeswonde. Die man het versoek dat sy vrou se naam nie bekendgemaak word nie uit vrees vir hul veiligheid.
Bester het gesê hoewel hulle nie daarin kon slaag om die verdagtes vas te trek nie, vermoed hy dat dit moontlik iemand is wat die kleinhoewe geken het.
"Ek vermoed hulle het haar roetine geken, want hulle het eers gewag dat sy die honde gaan toemaak voordat hulle haar oorval het," het hy gesê.
Sers. Gerald Sedibe, woordvoerder van die polisie, het die voorval aan bevestig en gesê 'n saak van poging tot moord word ondersoek.
Categories: Afrikaans, Afrikaner, Boere, geweld, Nuus, Plaasmoorde, SAUK
Tags: afrikaans, Afrikaanse, Afrikaanse Nuus, Afrikaner, Berig, Boer, Boere, kleinhoewe, Mpumalanga, Nuus, Plaasaanval, plaasaanvalle, plaasaanvallers, Suid Afrika, Sundra, Wit, ZAR, Zuid Afrika